Žaliakalnio žydų senųjų kapinių tvoros fragmentas ir 1991 m. įrengtas memorialinis informacinis paminklas
aukštis x plotis – 18,1 x 23 cm (2019 m.) nespalvotoji fotografija fotografija
aukštis x plotis – 18,1 x 23 cm (2019 m.) black-and-white photography photograph
Nespalvota, dokumentinė, horizontalaus formato, lygiais kraštais, pusiau blizgus paviršius. Kauno Žaliakalnio žydų senųjų kapinių (u. k. 11394) Kaune, Radvilėnų plente, 1991 metais atnaujintos dalies tvoros su vartais fragmentas, 1991 m. įrengtas memorialinis informacinis paminklas, vaizdas iš pietvakarių pusės. XVIII a. pab. – XIX a. 7-ajame deš. Kauno žydai buvo laidojami Vilijampolės kapinėse. Palaikai buvo keliami valtimi arba keltu per Nerį. XIX a. keliskart dėl potvynio nepavykus nuplukdyti mirusiųjų į Vilijampolės kapines, buvo imtasi žygių: 1849 m. Kauno žydų bendruomenė kreipėsi į miesto valdžią su prašymu skirti žydų kapinėms sklypą Kauno mieste. 1861-aisiais paskirtas sklypas Žaliakalnyje. Kadangi vietovė buvo pažliugusi, iškasti vandens nutekėjimo grioviai į Girstupio upelį. 1896 m. kapinės buvo plečiamos, vėliau vėl plečiamos 1908, 1911 ir 1927 metais. Pastarąjį kartą pridurtas sklypas nuo J. Basanavičiaus alėjos ir Kareivių (dab. Radvilėnų) plento pusės. XX a. 3 dešimtmetyje šios kapinės tapo didžiausia žydų palaidojimo vieta Kaune. 1952-05-12 Kauno m. vykdomojo komiteto sprendimu Nr. 341 Žaliakalnio žydų kapinės uždarytos. Nuotrauka daryta apie 1992 metus.